open-index/open-wikipedia-markdown huggingface dataset:
Oslo Sameforening

**Oslo Sameforening** (samisk: *Oslo Sámiid Searvi*) er en lokalforening stiftet i 1948 og tilsluttet Norske Samers Riksforbund.

## Historie
Oslo sámi sær'vi («Oslo Sameforening») stiftet av samer i Oslo, menst som en forening for kulturformidling og sosial samvær. I 1950 ble organisasjonen omorganisert og navnet endret til «Sámi sær'vi», på norsk «Samisk selskap». Fra da av ønsket foreningen å være en organisasjon for alle samer i Norge, med siktemål om å være politisk organisasjon for samenes kår. Utover i 1950- og 60-årene ble det også opprettet lignede foreninger andre steder i landet. I 1968 ble Sámi searvi igjen omorganisert til «Norga Sámiid Riikkasær'vi», altså Norske Samers Riksforbund.

### Utvikling fra lokal forening til nasjonal organisasjon
Sosiologen Per Otnes (1941–) har omtalt Oslo Sámiid Searvi som en «eliteorganisasjon» med «mange nordmenn og nær sakt av-samifiserte samer i viktige stillinger». Andre som var motstandere av samebevegelsen brukte det elitepregete tilsnittet som et argument mot å ta organisasjonen alvorlig. Sosialantropologen Vigdis Stordahl (1951–) har på sin side påpekt organisasjonens arbeid for å fremme anerkjennelse i det norske samfunnet. Blant annet dens arbeid for samenes rett til kulturell overlevelse og fremgang, samt motarbeidelse av samenes negative selvbilde.

Etnografen Gutorm Gjessing (1906–1979), som var medlem av Oslo Sameforening, skrev et avisinnlegg i 1949 der han tok til orde for at gjenreisningen av Finnmark måtte skje slik at det forbedret samenes økonomiske situasjon. Han foreslo et statlig kontor for samiske saker, som skulle ledes av en etnograf med «en same ved sin side.» Slik skulle samenes interesser styrkes med vitenskapelig kunnskap. Dag Tønder (1907–1989) som da var konstituert fylkesmann for Finnmark tok ideen alvorlig, og fylkestinget vedtok enstemmig å etablere et slikt organ i 1953, for å «skape og styrke tillitsforholdet mellom den samiske folkegruppen og det øvrige samfunn.» Ikke minst ved å fremme samisk næringsliv og «nedarvede bruksrettigheter til de områder de har nyttet gjennom tiden.» Samisk råd for Finnmark arbeidet intenst for å fremme samenes sak, med opplysningsskrifter på samisk, samiske sendinger i radio, opprettet avisen *Ságat*, hjelp til sosiale saker og arbeid for næringslivet. Rådet arbeidet også for nordisk samarbeid, og de hadde nær kontakt med sentrale myndigheter i Oslo.

## Referanser


## Litteratur
* 

## Ekstern lenke
* Oslo sameforening
Kristiansand prestegjeld

**Kristiansand prestegjeld**, også benevnt **Kristiansand domkirke prestegjeld**, var et prestegjeld tilhørende Kristiansand domprosti i Agder og Telemark bispedømme i Den norske kirke. Det omfattet sogn i Kristiansand kommune i Agder fylke, og hovedkirken var Kristiansand domkirke.

Kristiansand prestegjeld og dets sogn er nå en del av Kristiansand kirkelige fellesråd, som er underlagt Kristiansand domprosti.

## Historikk
Christiansand ble anlagt på Oddernæs prestegjelds grunn i 1641, og til 1645 sognet befolkningen i den unge byen til Oddernæs kirke. Dette året fikk Christiansand sin første kirke og skulle fra da av være hovedkirke i nye *Christiansand prestegjeld*, med Oddernæs og øvrige kirker som annekssogn. Dette lå under Stavanger bispedømme inntil 1682.

I 1682 gav så Christian V ordre om at biskop og stiftamtmann skulle flytte fra Stavanger til Christiansand, for å styrke den nyanlagte byen. Bispedømmet omfattet det samme geografiske området som før, men fikk da et nytt navn etter den nye stiftsbyen, hvilket var Christiansand stift.

Ved kgl. brev 5. april 1704 ble igjen Oddernæs med Øvrebøe, Vennesland og Hægland som annekssogn, skilt ut som eget sognekall. Dette vedvarte inntil kgl.res. av 17. november 1805, da skulle Oddernæs prestegjeld oppløses, ved at Oddernæs sogn påny ble lagt til Christiansand prestegjeld, mens Øvrebø som hovedkirke med Vennesland og Hægland sogn som annekssogn skulle utgjøre et eget Øvrebøe sognekall. 

Allerede ved kgl.res. av 16. september 1825 ble Oddernes atter en gang skilt ut som eget Oddernæs prestegjeld. Ved byutvidelsen av Kristiansand i 1921 ble Lund formelt lagt til Kristiansand prestegjeld, og ved kgl.res. av 1. februar 1946 ble Lund skilt ut som eget sognekall. Videre ble Grim skilt ut som eget prestegjeld ved kgl.res. av 31. august 1962.

På et ukjent tidspunkt fikk prestegjeldet sitt nåværende navn, *Kristiansand domkirke prestegjeld*.

Ved avviklingen bestod prestegjeldet av menigheten i Kristiansand domkirke.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Kristiansand (Domkirken)

## Referanser
Bjelland prestegjeld

**Bjelland prestegjeld**  var et prestegjeld tilhørende Mandal prosti. Det omfattet sogn i tidligere Marnardal, nå Lindesnes kommune i Vest-Agder fylke, og hovedkirken var Bjelland kirke.

Bjellands hovedsogn er nå en del av Lindesnes kirkelige fellesråd, som er underlagt Mandal prosti i Agder og Telemark bispedømme i Den norske kirke.

## Historikk
*Bjárland sókn* (norrønt) har sin opprinnelse fra kristningen av landet. Bjelland prestegjeld antar å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Bjelland med Grindheim, Finsland og Åseral annekssogn. Prestegjeldet er i 1620 oppført i Graagaas som *Bjælland Præstegjeld* under Lister Prouistij, tilhørende Stavanger stift. Ved kgl.res. av 6. mai 1682 ble prestegjeldet overført til det nye Christianssands stift.

Bjelland prestegjeld dannet grunnlaget for Bielland og Grindum formannskapsdistrikt, som ble opprettet i 1837.

Ved kgl.res. av 30. juli 1856 ble Aaseral utskilt som eget sognekall. Ved kgl.res. av 24. oktober 1969 ble Bjelland prestegjeld nedlagt og delt. Hovedsognet Bjelland ble overført til Holum prestegjeld, mens Finsland sogn ble lagt til Søgne prestegjeld og Grindheim sogn til Nord-Audnedal prestegjeld.

## Referanser
Tveit prestegjeld

**Tveit prestegjeld**, også benevnt **Topdal prestegjeld**, var et prestegjeld tilhørende Kristiansand domprosti i Agder og Telemark bispedømme i Den norske kirke. Det omfattet sogn i tidligere Tveit, nå Kristiansand kommune i Agder fylke, og hovedkirken var Tveit kirke.

Tveit prestegjeld og dets sogn er nå en del av Kristiansand kirkelige fellesråd, som er underlagt Kristiansand domprosti.

## Historikk
*Þveitar sókn* (norrønt) har sin opprinnelse fra kristningen av landet. Tveit prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Prestegjeldet er i 1620 omtalt i Graagaas som *Thopdall Præstegjeld* under Mandals Prouistij, tilhørende Stavanger stift. Det bestod på denne tiden av Thueid hovedkircke og Birckenes kircke. Ved kgl.res. av 6. mai 1682 ble prestegjeldet overført til det nye Christianssands stift.

Tveit prestegjeld dannet grunnlaget for Tveit formannskapsdistrikt, som ble opprettet i 1837.

Tveit prestegjeld besto inntil 1905 av Tveit og Birkenes sogn. Ved regj. res. av 17. august 1905 ble Birkenes skilt ut som eget sognekall.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Prostitilhørighet

## Kirkesogn

Prestegjeldet hadde ved sin avvikling følgende sogn og kirker:
* Tveit

## Se også
* Historikk for prosti og prestegjeld

## Referanser
Undal prestegjeld

**Undal prestegjeld**, også benevnt **Valle prestegjeld**, var et prestegjeld som fra gammelt av lå til Lister prosti, og i årene 1842-44 var tilhørende Mandal prosti i Agder bispedømme i Den norske kirke. Det omfattet sogn i tidligere Audnedal, nå Lindesnes og Lyngdal kommuner i Agder fylke, og hovedkirken var Valle kirke.

## Historikk
*Auðnardalr sókn* (norrønt) har sin opprinnelse fra kristningen av landet. Undal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Valle med Spangereid, Konsmo og Vigmostad annekssogn. Prestegjeldet er i 1620 oppført i Graagaas som *Wnndall Præstegjeld* under Lister Prouistij, tilhørende Stavanger stift. Ved kgl.res. av 6. mai 1682 ble prestegjeldet overført til det nye Christianssands stift.

Undal prestegjeld dannet grunnlaget for Undal formannskapsdistrikt, som ble opprettet i 1837.

Ved kgl.res. av 11. april 1842 ble det bestemt:

Ved kgl.res. av 10. juli 1844 ble det vidløftige Undal prestegjeld delt i to egne sognekall. Den søndre delen bestående av Valle hovedsogn og Spangereid annekssogn fikk benevnelsen Søndre Undal, mens en nordre delen bestående av Vigmostad som nytt hovedsogn og Konsmo annekssogn fikk benevnelsen Nordre Undal:

## Referanser
Djesse Vol. 1

***Djesse Vol. 1*** er det første albumet i albumserien *Djesse* av Jacob Collier. Albumet har innslag fra Metropole Orkest, og ble utgitt 7. desember 2018. *Djesse* er en planlagt samling på fire album som ble kunngjort 29. oktober 2018. Tittelnavnet *Djesse*, som uttales (), kommer av uttalen av sammensetning av Colliers egne initialer.

Sangene i albumet har mange stiler, og anmeldere har trukket paralleller til komponister og musikere som Stravinskij og J Dilla. Det tredje sporet, «With The Love In My Heart», ble utgitt 2. november 2018 som singel, i påvente av albumets utgivelse. Ytterligere to av sporene, «Ocean Wide, Canyon Deep» og «All Night Long», ble utgitt 29. November. I albumet har Collier samarbeidet med Voces8, Laura Mvula, Hamid El Kasri, Take 6 og sin mor, Suzie Collier. Metropole Orkest medvirker på store deler av albumet, og har innslag på alle spor, bortsett fra «Home Is». Collier produserte, arrangerte og orkestrerte musikken selv.

Albumet var nummer én på *[[Billboard]]s* Contemporary Jazz-liste. Låta «All Night Long» vant prisen for Beste Arrangement, Instrumental Og Vokal under den 62. Årlige Grammy Awards.

Før albumets utgivelse hadde Collier fremført alle sangene, bortsett fra de tre første sporene, live på sin egen BBC Proms-konsert i juli 2018. Dagen etter utgivelsen fremførte han albumet med musikere fra Berklee College Of Music og MIT.

## Sporliste

# «Home Is» (5:45)
# «Overture» (2:54)
# «With the Love in My Heart» (6:48)
# «Ocean Wide, Canyon Deep» (5:19)
# «Djesse» (4:36)
# «Everlasting Motion» (6:33)
# «Every Little Thing She Does Is Magic» (4:38)
# «Once You» (9:24)
# «All Night Long» (7:19)
Alle sangene er skrevet av Jacob Collier, med untakk av «Every Little Thing She Does Is Magic» og «All Night Long» som er arrangementer av sangene til henholdsvis The Police og Lionel Richie.

## Referanser
Rheinhessen

**Rheinhessen** er en region i den tyske delstat Rheinland-Pfalz og var fra 1816-1919 en del av storhertugdømmet Hessen og dererter til 1945 en del av Volksstaat Hessen. Området ligger vest for Rhinen i Rheinland-Pfalz. Det er et kupert landskap, og hovedsakelig med vinmarker og gårder. Områdets større byer er Mainz, Worms, Bingen, Alzey, Nieder-Olm og Ingelheim. Mange innbyggere pendler til Mainz, Wiesbaden eller Frankfurt.

## Historie
På Wienerkongressen i 1814-15 måtte storhertug Ludwig I av Hessen oppgi sine besittelser i Westfalen, men fikk som kompensasjon Rheinhessen på Rhinens venstre bredd. Han tok da tittelen *Storhertug av Hessen og ved Rhinen*, og navnet på regionen oppstod.

## Vindyrking

Rheinhessen er den største av Tysklands 13 vinproduserende regioner. Utenfor Tyskland er det best kjente standardmerke Liebfraumilch, selv om det er mange langt bedre viner av druesortene Müller-Thurgau, Silvaner, Riesling, Kerner eller Scheurebe. Det best kjente hvitvinsområde er *Rhin Teresse* ved Oppenheim og Nierstein. Noen røde varianter dyrkes særlig omkring Ingelheim: Blauer Portugieser, Dornfelder og den senere utviklede Regent.

## Eksterne lenker
* 
* Rheinhessens wine
* Vingårder og selskaper og vinfestivaler i Rheinhesse
* Rheinhessen offisiell website
Holum prestegjeld

**Holum prestegjeld**  var et prestegjeld tilhørende Mandal prosti i Agder og Telemark bispedømme i Den norske kirke. Det omfattet sogn i tidligere Holum, nå Lindesnes kommune i Vest-Agder fylke, og hovedkirken var Holum kirke.

Holum prestegjelds hovedsogn er nå en del av Lindesnes kirkelige fellesråd, som er underlagt Mandal prosti.

## Historikk
*Holeimr sókn* (norrønt) har sin opprinnelse fra kristningen av landet. Holum antas å være lagt under Mandal prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. På 1500-tallet ble de to prestegjeldene *[[Øvre Mandalen prestegjeld|øffre Mandal]]*, hvilket utgjorde Øyslebø og Laudal, og *ydre Mandal*, dvs. Halse, Holum og Hartmark slått sammen til Mandal prestegjeld. I dette store prestegjeldet var Halse hovedsognet.

Ved kgl.res. av 26. september 1788 ble det vidløftige Mandal prestegjeld delt, slik at Holme sogn med Øyslebø og Laudal som annekssogn ble eget sognekall.

Holum prestegjeld dannet grunnlaget for Holum formannskapsdistrikt, som ble opprettet i 1837.

Ved kgl.res. av 24. oktober 1969 ble Bjelland prestegjeld nedlagt og hovedsognet Bjelland overført til Holum prestegjeld. I 1970 ble Holum prestegjeld nedlagt, hvorved hovedsognet Holum sogn ble overført til Mandal prestegjeld, mens annekssognene Bjelland, Øyslebø og Laudal inngikk i det nye Marnardal prestegjeld.

## Referanser
Farsund prestegjeld

**Farsund prestegjeld** var et prestegjeld tilhørende i Lister prosti i Agder bispedømme i Den norske kirke. Det omfattet sogn i Farsund kommune i Agder fylke, og hovedkirken var Farsund kirke.

Farsund og dets sogn er nå en del av Farsund kirkelige fellesråd, som er underlagt Lister prosti.

## Historikk
Strandstedet Farsund sognet fra gammelt av til Vanse kirke og prestegjeld, og det gryende ladestedet fikk egen Frelserens kirke i 1785. Den ble likevel værende under Lista prestegjeld inntil 4. januar 1948. Ved kgl.res. av 30. oktober 1947 ble Farsund by og Farsund landsogn utskilt som eget prestegjeld. Farsund landsogn ble opprettet 1. januar 1903 ved at Sunde, Huseby med uthavnene Eikvåg og Loshavn ble utskilt fra Farsund sogn. Uthavnene Eikvåg og Loshavn ble overført fra Farsund til Lista formannskapsdistrikt. Landsognet hadde altså den spesielle ordningen ved i kirkelig forstand sogne til Farsund kirke, og ha kommunalt felleskap med Lista kommune.

Ved kgl.res. av 11. oktober 1968 ble Herad prestegjeld lagt ned, og Herad sogn lagt til Lista prestegjeld mens Spind sogn ble lagt til Farsund.

Lista prestegjeld, bestående av hovedsognet Vanse og Herad annekssogn, opphørte som eget sognekall den 1. mai 1995, og ble det slått sammen med Farsund under navnet *Farsund prestegjeld*.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Farsund
* Spind
* Lista
* Herad

## Referanser
Min søsters børn vælter Nordjylland

***Min søsters børn vælter Nordjylland*** er en dansk familie-komedie fra  regissert av Martin Miehe-Renard. Den er en del av filmserien *[[Min søsters børn (filmserie)|Min søsters børn]]*.

## Handling
Erik Lund er en anerkjent professor i barnepsykologi, som ønsker å teste ut hypotesene sine rundt familie og oppdragelse gjennom søsterens fem barn (som heter henholdsvis Blop, Pusle, Michael, Jan og Amalie) og sammen med disse barna planlegger Erik å åpne et nytt familie-senter for barnefamilier, som han ønsker å bygge i Nord-Jylland.

Men familien oppdager etter hvert at det er mange der ute som ikke liker dette senteret, og planene blir ikke fullt så enkelt å gjennomføre som Erik Lund hadde forestilt seg.

## Skuespillere
* Peter Mygind som Onkel Erik
* Mille Dinesen som Irene Flinth
* Lasse Guldberg Kamper som Michael
* Mathilde Høgh Kølben som Amalie
* Sebastian Kronby som Jan
* Frida Luna Roswall Mattson – Pusle
* Rumle Risom som Blop
* Ditte Hansen som Mor
* Ole Thestrup som Entrepenør
* Preben Kristensen som Borgmesteren
* Søren Malling som Svendsen
* Rasmus Botoft som sjef

## Referanser


## Eksterne lenker
*
Min søsters børn alene hjemme

***Min søsters børn alene hjemme*** er en dansk familie-komedie fra  regissert av Martin Miehe-Renard. Filmen er en del av filmserien *[[Min søsters børn (filmserie)|Min søsters børn]]*.

## Handling
Når sommerferien nærmer seg, ønsker en mor og en far å reise på drømmeferien deres til New York, samtidig som alle barna deres skal være alene hjemme. Barna har en onkel, Erik Lund, som får i oppdrag å passe barna deres. Men to av barna bestemmer seg for å tyvlåne farens sportsbil, for å imponere noen av de søte jentene i nabolaget.

Men bilen blir ødelagt, og barna må snarest mulig skaffe 30 000 kroner slik at bilen kan repareres før foreldrene deres skal komme hjem fra ferien. Det oppstår snart en rekke komplikasjoner.

## Rolleliste
* Peter Mygind – Onkel Erik
* Mille Dinesen – Irene Flinth
* Ditte Hansen – Mor
* Troels Malling – Far
* Mathilde Høgh Kølben – Amalie
* Lasse Guldberg Kamper – Michael
* Rumle Risom – Blop
* Sebastian Kronby – Jan
* Frida Luna Roswall Mattson – Pusle
* Brian Lykke – Knud
* Louise Mieritz – Olga

## Referanser


## Eksterne lenker
*
Min søsters børn i Afrika

***Min søsters børn i Afrika*** er en dansk familie-komedie fra . Filmen er regissert av Martin Miehe-Renard, og er den sjette filmen fra 2000-tallet i serien *[[Min søsters børn (filmserie)|Min søsters børn]]*.

## Handling
Berg-familien vinner en reise til Afrika. Barna i familien ønsker å delta i veldedig arbeid for å hjelpe utrydningstruede dyr. Men når foreldrene ikke kan være med, klarer barna å overtale onkel Erik Lund til å være med på reisen i stedet.

## Skuespillere
* Peter Mygind - Onkel
* Mille Dinesen - Fru Flinth
* Thomas Levin - John
* Robert Hansen - Leif
* Frida Luna Roswall Mattson - Pusle
* Lasse Guldberg Kamper - Michael
* Mathilde Høgh Kølben - Amalie
* Sebastian Kronby - Jan
* Rumle Risom - Blop
* Clara Rugaard-Larsen - Julie
* Ditte Hansen - Mor
* Troels Malling - Far

## Referanser


## Eksterne lenker
*
Min søsters børn og guldgraverne

***Min søsters børn og guldgraverne*** er en dansk barnefilm fra 2015 regissert av Niels Nørløv. 

Filmen er (per 2026) den siste i filmserien *[[Min søsters børn (filmserie)|Min søsters børn]]*.

Ekstrabladet og ekkofilm.dk ga filmen to av seks mulige stjerner, mens *[[Berlingske Tidende]]* ga filmen fire av seks mulige stjerner.

## Handling
Barna i Krumme-familien oppdager ved en tilfeldighet at en av tipp-oldefedrene deres hadde emigrert som gull-graver til Canada, og at de fremdeles har slektninger som bor i Canada. Familien kommer snart i kontakt med en grandtante, som inviterer dem på besøk. Det viser seg at det finnes en historie om en gammel gullgruve i området, og et skattekart som visstnok kan lede dem til denne gruven.

Dermed blir barna rammet av gullfeber i jakten på denne påståtte skatten, som de tror fremdeles kan være gjemt i den gamle gullgruven. Men i deres forsøk på å finne igjen denne gruven blir de overrasket over Canadas store villmark og dyreliv, og ikke minst de to kriminelle gullgraverne som også ønsker å slå kloa i denne skatten.

## Skuespillere
* Rasmus Botoft som Onkel Erik
* Lærke Winther Andersen som Fru Flinth
* Rose Maria Nemeth Kipling som Amalie
* Magnus Nørgaard Larsen som Jan
* Carl Nygaard som Michael
* Theodor Krosby Chieu som Blop
* Rosita Nellie Holse Gjurup som Pusle
* Signe Skov som Mor
* Troels Malling Thaarup som Far
* Lone Hertz som Anna
* Laura Drasbæk som Marianne
* Frederik Winther Rasmussen som Brad
* William Rudbeck Lindhardt som Thomas
* Bo Svenson som John
* Brian Patterson som Johns stemme
* Zlatko Burić som Fred
* Nils Johan Hognestad som Alex
* Billy Cross som Alex' stemme
* Lene Poulsen som legatkvinne
* Joel Poisson som butikksassistent 
* Anana Rydvald som servitrise
* Ole Dupont som akademiker

## Referanser


## Eksterne lenker
*
Daniel Grott

**Daniel Grott til Kjølberg** var en norsk adelsmann og godseier. 

Han skal ha vært adelsdamen Mette Dyres personlige tjener og skriver i Sverige, men ble i 1511 lyst fredløs på grunn av manndrap. Dyre ville hjelpe sin venn, og ga ham lov til å slå seg ned på gården Kjølberg i Norge. I 1524 nevnes han blant norsk adel, og omtales senere som væpner. 

Grott giftet seg før 1529 med Anne Nielsdatter (Halvbjørn) fra Fyn, som blant annet medbragte eiendommer i Bohuslen inn i ekteskapet. Selv innehadde Grott forskjellige len i Norge. 

Paret hadde formentlig ikke barn, for Kjølberg synes å ha gått i arv til en av Anne Nielsdatters slektninger som var gift med Oluf Kalips.

## Referanser
Gabriel Smith

**Gabriel Smith** (født 4. september 1784 på Strømsgodset i Skoger, død 15. mai 1855 i Skoger) var en offiser, gårdeier og politiker fra Drammen.

## Militære karriere
Gabriel var kun ti år gammel da han kom inn på Krigsskolen. Han ble uteksaminert i 1800 og utnevnt til kornett i Akershusiske dragonregiment som yngstemann i regimentet. Gjorde under krigen i 1808 tjeneste ved Kongsvingeravsnittet, i 1810 ble han forfremmet til premierløytnant deretter kaptein i artilleriet i 1811. I 1815 søkte han avskjed for å kunne bestyre sin mors og egne jordeiendommer. 

## Politisk karriere
Valgtes i 1821 til varamann på Stortinget og møtte på tinget nesten hele perioden istedetfor proprietær Hovbrænder fra Botne. Fra 1833 møtte han som fast representant på Stortinget. Ved siden av professor Schweigaard var han den eneste stortingsrepresentant som unnlot å heve diettgodtgjørelse.

### Ordfører
Han var ordfører i Strømsgodset fra 1838 frem til 1843 og ble med det Strømsgodsets eneste ordfører. I årene mellom 1844 og 1853 var han ordfører i Skoger.

## Smithestrøm/Nedre Strøm
Smithestrøm gård som egentlig har det offisielle navnet Nedre Strøm, har fått sitt navn etter Smith-familien som oppførte hovedbygningen og bodde her i over 100 år. Smithestrøms hovedbygning er distriktets eldste og største lystgårdsbygning, det ble reist av trelasthandler og skipsreder Gabriel Smith og konen hans Petronelle Margrethe (1731-1778). Byggmester og arkitekt var mestersnekker Brede Rantzau, som var en av Norges fremste byggmestere på midten av 1700-tallet.

## Familie
Gabriel Smith ble født på Strøm i Strømsgodset, Skoger den 4. september 1784, han var sønn av trælasthandler og gårdeier på Strøm, Anders Smith og Alette Stillesen. Han giftet seg med Petronelle Bang (1786-1870), datter av trelasthandler på Sundland i Drammen, Hans Bang og Margrethe Marie Stockfleth Pihl. Sammen fikk de barna: Hanna Magrete (født. 16. april 1811), Anders (født. 3. juli 1812) og Hans Bang (født. 1813). Gabriel Smith døde på Strøm den 15. mai 1855. 

## Se også

* Liste over ordførere i Drammen
* Liste over ordførere i Skoger

## Referanser
Nitja senter for samtidskunst

**Nitja senter for samtidskunst** (tidligere **Akershus Kunstsenter** og **Akershus Kunstnersenter**) i Lillestrøm sentrum er et senter for nasjonal og internasjonal samtidskunst, med skiftende utstillinger. Kunstsenteret huser også kunstlounge med temporære utstillinger, kunstbutikk, aktivitetsrom for barn og prosjektrom for utleie. Kafé Nitja holder til i kunstsenterets første etasje med servering inne og ute.

Akershus Kunstsenter ble etablert i 1986. I perioden 1988–2007 het det *Akershus Kunstnersenter*, før det byttet navn tilbake til *Akershus Kunstsenter* i 2008. Fra 2021 bærer senteret navnet Nitha.

Nitja åpnet i nye hus våren 2021. Huset ble tegnet av Haugen/Zohar arkitekter. Kunstsenteret ble støttet av Viken fylkeskommune og Lillestrøm kommune.

## Referanser
Oleg Trubatsjov

**Oleg Nikolajevitsj Trubatsjov** () var en sovjetisk og russisk lingvist. Han var spesialist innen slaviske språk, slavisk etymologi og onomastikk.

## Referanser
Jan Kofroň

**Jan Kofroň** (født 8. juni 1944 i det tyskokkuperte Praha i Böhmen-Mähren) ble i mai 2008 den første gifte prest i den romersk-katolske kirke av latinsk ritus i Tsjekkia ordinert etter 1989. Han virket som sekretær for biskop Václav Maly og senere som sykehusprest.
## Biografi
### Hemmelig prestevielse under kommunistregimet
Jan Kofroň ble først i hemmelighet presteviet den 18. august 1988, mens Tsjekkoslovakia var kommunistisk. Han ble tilordnet den gresk-katolske kirke. Kofroň ble ordinert som bi-rituell; det skjedde med godkjenning fra den gresk-katolske biskop Ján Hirka.

Etter 1989, da kommunismen falt og de kirkelige forhold kunne normaliseres, så imidlertid den offisielle kirke på noen hemmelige ordinasjoner med tvil og ba om en ny, såkalt betinget (*sub conditione*) ordinasjon for prester som var blitt presteviet under omstendigheter man var usikker på. Ugifte prester kunne da slutte seg til den romersk-katolske kirke av vestlig (latinsk) ritus, gifte prester kunne tjenestegjøre i den gresk-katolske kirke. Men Jan Kofroň ønsket seg ikke en slik løsning.

### En ny prestevielse (kondisjonell)
Pave Benedikt XVI gjorde et unntak for Kofron, som var gift, og tillot hans kondisjonelle prestevielse og innlemmelse direkte i den romersk-katolske kirke av den vestlige ritus.

Den 12. mai 2008 ble Kofroň av biskop Malý så presteviet *sub conditione* i kirken St. Benedikt i Praha, i henhold til normer av Den hellige stol i 1992. *«For oss er dette i hovedsak et gjennombrudd. Roma tillot det spesifikt for dette tilfellet,»* sa Tomáš Roule, sekretær for daværende erkebiskop av Praha, kardinal Miloslav Vlk. Kofroň skulle så først og fremst virke som sjelesørger for syke og eldre.

Han har med sin hustru Věra (født 11. august 1944) fire barn, hvorav den eldste, Johana Bronková, ble journalist i den tsjekkiske del av Vatikanradioen. På spørsål om sølibatskravet innen den latinske ritus, har Jan Kofroň ytret at det ikke burde være obligatorisk.

Han bor og virker som prest i Praha 8-Bohnice, hvor han er rektor for kirken *St. Václav* på området tilhørende et psykiatrisk sykehus.

**Tilfellet Raban:** På tiden for hans kondisjonelle ordinasjon, virket det allerede en gift prest av vestlig ritus i Tsjekkia, skjønt der var bakgrunnen annerledes. Det dreier seg om presten Miloš Raban (død 2011), som ble presteviet i Roma, og i 1985, og da etter dispensasjon fra sølibatet gitt av pave Johannes Paul II etter «vanlig» (men sjelden) prosedyre. Han hadde sitt virke i menigheten i Raspenava nord i landet.

## Referanser
In My Room (album)

***In My Room*** ble gitt ut 1. juli 2016, og er debutalbumet til Jacob Collier. Albumet er en samling av originale stykker og coverlåter, blant annet et cover av «In My Room» av The Beach Boys. I februar i 2017 vant to av sangene fra albumet Grammy Awards. Arrangementet av Stevie Wonders sang «You and I» vant Grammy Award for Beste Arrangement, instrumental eller a cappella, og arrangementet av kjenningsmelodien til Flintstones (Familien Flint) vant Beste arrangement, instrumental og vokal. Albumet vant i 2016 Jazz FM «Digital Initiative of the Year». Det nådde også nummer én på Billboard Contemporary Jazz Charts.

Collier begynte å jobbe med albumet i slutten av 2015, etter å ha opptrådt med WDR Big Band på en konsert i Cologne i Tyskland. Han arrangerte, spilte inn og produserte albumet helt alene, og spiller alle instrumentene på albumet. Under konstruksjonen av albumet oppfant han også et nytt instrument som han kaller «Harmoniser»; en synthesizer som sampler stemmen i sanntid, slik at man kan synge harmonier live. Av de elleve sangene på albumet har han skrevet åtte. Albumet ble spilt inn og mikset i løpet av en tre måneders periode i musikkrommet i familiens hjem i London, derav tittelen. Albumomslaget er et bilde av familiens musikkrom, med flere av instrumentene som brukes. Albumet ble mastret av Bernie Grundman. Etter utgivelsen la Collier ut på en verdensturne med sitt enmannsshow, og spilte blant annet på Montreux Jazz Festival i 2016.

## Sporliste
Alle sangene er fremført, arrangert, spilt inn og produsert av Jacob Collier, hjemme hos seg selv.

# «Woke Up Today» (4:40)
# «In My Room» (4:49)
# «Hideaway» (6:52)
# «You and I» (4:20)
# «Down the Line» (6:39)
# «Now and Then I Think About You» (0:53)
# «Saviour» (6:08)
# «Hajanga» (6:03)
# «Flintstones» (3:10)
# «In the Read Early Morning» (6:09)
# «Don't You Know» (9:09)

## Medvirkende

* Jacob Collier – vokal, instrument, arrangement, lydtekniker og produsent
* Ben Bloomberg – lydbalanse
* Alfredo Pasquel – lydassistent
* Bernie Grundman – mastring

## Referanser
Den nordiske Industri-, Landbrugs- og Kunstudstilling 1888

**Den nordiske Industri-, Landbrugs- og Kunstudstilling** **1888** ble arrangert i København av 29 danske organisasjoner og institusjoner. Utstillingen ble holdt fra 18. mai til 2. oktober 1888, på tomten for det senere København rådhus og rådhusplassen. I tillegg hadde man leid Tivoli for sesongen. Utstillingen samlet ca. 5.600 utstillere fra Danmark, Sverige og Norge og ca. 450 utstillere fra ikke-nordiske land. Den inneholdt titusener av objekter, og tiltrakk seg 1,3 millioner besøkende i løpet av utstillingsperioden. Danmark hadde på dette tidspunktet ca. to millioner innbyggere.

Utstillingen viste et tverrsnitt av det nordiske og særlig det danske næringslivet i 1888. Elektrisk belysning var blant hovedattraksjonene. Danmarks første elektrisitetsverk fulgte etter først i 1891. Moderne sentrifuger i udstillingens meieri som var i aktiv drift, vakte også oppsikt under utstillingen.

Utstillingens høye beskytter (protektor) var kong Kristian IX. President var lensgreve C. E. Krag-Juel-Vind-Frijs, visepresidenter direktør Philip Schou for industrien, lensgreve C. F. Danneskiold-Samsøe for landbruket og etatsråd Heinr. Hansen for kunsten. Sekretær var professor Camillus Nyrop.

I sin sluttrapport fra utstillingen viser Philip Schou til at utstillingen hadde to forgjengere, en i Stockholm i 1866 og en i København i 1872. Utstillingen i 1888 hadde landbruk på sitt program, i tillegg til industri og kunst, slik også de to foregående.
Fil:Erindring fra Udstillingen 1888 - Vesterbrogade.png|Utstillingsbygningen mot Vesterbrogade.
Fil:Den nordiske udstilling i 1888.jpg|Plan over utstillingsområdet.
Fil:Den nordiske Industri-, Landbrugs- og Kunstudstilling 1888, Tuborgflasken med elevatoren.png|Tuborgflasken med elevator, idag plassert i Hellerup.


## Referanser
Pavol Peter Gojdič

**Pavol Peter Gojdič** O.S.B.M. (født 17. juli 1888 i Ruské Pekľany ved Ľubovec nær Prešov i slovakisk del av kongedømmet Ungarn i dobbeltmonarkiet Østerrike-Ungarn, død 17. juli 1960 under fengselsopphold i Leopoldov i Tsjekkoslovakia) var den gresk-katolske biskop av Prešov fra 1927 til sin død i 1960. 

Han ble saligkåret i 2001 av pave Johannes Paul II.
## Liv og virke
### Bakgrunn
Pavol Peter Gojdič var det tredje barn av den gresk-katolske prest Stefan Gojdič og hans hustru Anna Gerberyova.
### Prest
Pavol Peter Gojdič ble presteviet for eparkiet Prešov den 11. august 1911 av biskop Ján Vályi. Den 27. januar 1923 ble han medlem av basilianerne.

Den 14. september 1926 ble han utnevnt til apostolisk administrator av eparkiet  Prešov. 
### Biskop
Den 7. mars 1927 utnevnte pave Pius XI ham til titulærbiskop av *Harpasa*. Biskopen av Križevci, Dionisije Njaradi, bispeviet ham den 25. mars samme år. Medkonsekratorer var den apostoliske vikar for de ukrainske gresk-katolikker i USA, Constantine Bohacewskyi, og biskopen av Przemyśl-Sambir og Sanok, Josaphat Kocylovskyj OSBM. 

Først 11. april 1940 ble Gojdič ordinarie bispedømmebiskop av Prešov.

Biskop Gojdič var den eneste slovakiske biskop som offentlig protesterte mot jødeutryddelsene under andre verdenskrig. Flere andre protesterte offisielt men direkte til politisk myndighet. I tillegg fikk han hundrevis av jøder døpt proforma for å sikre dem dåpsattester og redde dem fra folkemord. 

Etter den kommunistiske maktovertakelse i Tsjekkoslovakia ble Gojdič arrestert i 1950 sammen med sin hjelpebiskop Vasiľ Hopko og andre gresk-katolske geistlige som motsatte seg statlig undertrykkelse av deres kirke.

Det ble gjennomført en rettssak mot Gojdič og de katolske biskopene Ján Vojtaššák og Michal Buzalka, og da ble han dømt til livsvarig fengsel i januar 1951. Etter år med lidelser i fangenskap, døde Gojdič på sin 72-årsdag av kreft på Leopoldov fengselssykehus.

## Episkopalgenealogi
Hans episkopalgenealogi er:
* Erkebiskop Nilo Isvoroff (1823-1905)
* Biskop Lazzaro Mladenoff, C.M. (1854-1918) *bispeviet 1883
* Biskop Dionisije Njaradi ( -1940) *1915
* Biskop *Pavol Peter Gojdič* (1888-1960) *1927

## Referanser
5. divisjon fotball for kvinner 2023

**[[5. divisjon fotball for kvinner]] 2023** var det sjette høyeste nivået i norsk fotball 2023.

## Avdelingene

## Oslo Fotballkrets

;Avdeling 1

;Avdeling 2

## Indre Østland Fotballkrets
### 11-er-fotball

;Avdeling 1

;Avdeling 2

### 9-er-fotball

## Buskerud Fotballkrets

## Agder Fotballkrets

## Hordaland Fotballkrets
### Vår

;Avdeling 1

;Avdeling 2

;Avdeling 3

### Høst

;Avdeling 1

;Avdeling 2

;Avdeling 3

## Målscorere

## Referanser


## Eksterne lenker
Intercom

En **intercom** er et frittstående talekommunikasjonssystem for bruk i en bygning, en liten samling av bygninger eller portabelt innenfor et lite dekningsområde, og som fungerer uavhengig av offentlig telefonnett. Et intercomsystem kan være kablet og/eller trådløst, og kan være montert permanent eller være avtagbart og portabelt. 

Foruten bygninger brukes intercom på mange typer kjøretøy, inkludert tog, båter, fly og panservogner. De kan være koblet opp mot PA-høyttalersystemer, walkietalkie, telefon og andre intercomsystemer. Nyere generasjoner er også kompatible med datamaskiner, inkludert støtte for TCP/IP. Noen intercomsystemer brukes for å styre utstyr som signallys og dørlåser. 

Intercomsystemer kan brukes som dørtelefoner for adgangskontroll i hus, kontorer og andre bygninger, gjerne sammen med fjernstyring av elektriske dørlåser. Slike systemer kan være utstyrt med video.

## Etymologi
Intercom kan være en forkortelse av **intercommunikasjonsenhet** eller **intercommunikasjon**, hvor *inter* stammer fra latin med betydningen «mellom» eller «på tvers». Intercom muliggjør dermed kommunikasjon på tvers, altså å meddele informasjon til noen som ikke er i umiddelbar nærhet og ellers ikke ville fått med seg kommunikasjonen. 

## Bærbare systemer

Portable systemer brukes ofte av produksjonsmannskap og profesjonelle idrettslag. I teater og konsertsaler finnes ofte en blanding av fastmontert og bærbart intercomutstyr. På racerbaner er det ofte montert infrastruktur for både bærbar og permanent intercom på kritiske steder rundt banen for bruk av funksjonærer og medisinsk personell.

Bærbar intercom brukes også til motorsyklister, for eksempel mellom motorsyklist og passasjer, sykkel-til-sykkel-kommunikasjon eller kommunikasjon innenfor en gjeng av ryttere. Førerne har da et hodesett (hodetelefon og mikrofon) med trykk for å snakke-funksjon. Monteringssystemer for intercom kan festes til de fleste motorsykkelhjelmer. Det finnes flere ulike teknologier, inkludert ulike typer privatradio som PMR446, Bluetooth eller dynamisk maske-kommunikasjon (DMC) som er et maskenettverk utviklet for motorsykkelkommunikasjon.

## Se også
* Kommunikasjonsradio
** Jaktradio
** Walkietalkie
* Mobiltelefon, bærbar telefon
* Telemetri (fjernmåling), enhver overføring av måledata
* Voice chat i online spill

## Referanser
Critérium du Dauphiné 2023

**Critérium du Dauphiné 2023** var den 75. utgaven av sykkelrittet Critérium du Dauphiné. Rittet startet 4. juni 2023 i Chambon-sur-Lac og avsluttet 11. juni 2023 i La Bastille.

Jonas Vingegaard vant sammenlagt.
## Lag

## Etapper

### Trøyene dag for dag

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

### 8. etappe

## Sammenlagt

## Startliste

## Referanser


## Eksterne lenker

* 
*
Paris Marathon

**Paris Marathon** (engelsk)  **Marathon de Paris** (fransk), går av stabelen den første søndagen i april hvert år. Det første ble arrangert i 1976 og en forgjenger ble løpt i 1896 og i tillegg 1903–1932.

## Historikk
*Tour de Paris Marathon* ble første gang løpt i det olympiske året 1896, da 191 løpere stilte opp på løpet på 40 km. Fra 1903 til 1932 (med unntak av visse år) arrangerte løpet som et profesjonelt løp.

Det moderne Paris maraton ble løpt første gang i 1976 og siden 1978 ble det også konkurranse i en kvinneklasse. 1976 samt i 1992–96 fungerte konkurranse også som fransk mesterskap i maraton.

Gjeldende rekordtid (i herreklassen) ble satt i 2014, da etiopieren Kenenisa Bekele vanr på 2.05.03. Beste tid i kvinneklassen ble notert i 2013, da også en etiopisk løper: Boru Tadese kom i mål på 2.21.06.

Ved den 40. utgaven av konkurransen i 2016 ble det satt rekord i antall startende () og antall som fullførte (). Totalt hadde  meldt seg på løpet.

## Vinnere

**Farger:**

*Kilder:* 

## Referanser




## Eksterne lenker
Paris Marathon 2018

**Paris Marathon 2018** som ble arrangert 8. april 2018 var den 42. utgaven av Paris Marathon. Betsy Saina vant kvinneklassen med tiden 2.22,55, og Paul Lonyangata vant herreklassen på 2.06.25.

## Resultater
Resultatene var som følger:
### Elite

## Referanser


## Kilder
* Resultater menn og kvinner

## Eksterne lenker
*
Randesund prestegjeld

**Randesund prestegjeld** var et prestegjeld tilhørende Kristiansand domprosti i Agder og Telemark bispedømme i Den norske kirke. Det omfattet sogn i tidligere Randesund, nå Kristiansand kommune i Agder fylke, og hovedkirken var Randesund kirke.

Randesund prestegjeld og dets sogn er nå en del av Kristiansand kirkelige fellesråd, som er underlagt Kristiansand domprosti.

## Historikk
Kirkelyden i Randesund sognet fra gammelt av til Oddernes prestegjeld. Ved kgl.res. av 31. august 1861 ble Randesund eget kirkesogn, og Randesund kirke ble innviet i 1864. Ved kgl.res. av 1. februar 1985 ble Oddernes delt slik at Randesund sogn ble utskilt som eget Randesund prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Randesund
* Hånes

## Referanser
Lund prestegjeld

Lund prestegjeld kan vise til:

* Lund prestegjeld i Agder og Telemark bispedømme
* Lund prestegjeld i Stavanger bispedømme
Øygarden Idrettslag

**Øygarden Idrettslag** er et idrettslag fra Øygarden i Vestland, som driver med fotball, håndball og friidrett.

## Historie
16. september 2022 vedtok fotball- og friidrettsavdelingen til Nordre Fjell Allianseidrettslag å slå seg sammen med Idrettslaget Skjergard. 
## Referanser

## Eksterne lenker
* Øygarden Idrettslag hos Norges Fotballforbund
* Øygarden Idrettslag hos Norges Håndballforbund
Fugleadvokatene

**Fugleadvokatene** er en ideell organisasjon som driver med redning og rehabilitering av byfugler, samt opplysningsarbeid rettet mot allmennheten med det formål å endre negative holdninger overfor byfugler og styrke deres livsvilkår. Fuglene rehabiliteres under tett oppfølging av fuglekyndige veterinærer. Organisasjonen ble stiftet i 2018 og har frivillige i Oslo og Bergen.

Fugleadvokatenes arbeid ble omtalt i bl.a. Norge Rundt, God morgen Norge  og NRKs dokumentarserie Villdyrhjerte. I 2022 var organisasjonen aktuell med en kunstutstilling viet byduer og en bevisstgjøringskampanje om juletrenetting som kan føre til fotskader hos fugler. En av Fugleadvokatenes hjertesaker er å endre den utbredte praksisen hvor skadede og syke byfugler avlives uten gyldig medisinsk grunn.

## Referanser


## Eksterne lenker
* 
*
Tore Brogstad

**Tore Brogstad** (født 1964) er en norsk tidligere fotballspiller som spilte venstreback for ,  og .

Brogstad startet karrieren hos . Etter å ha vært fast inventar på guttelandslaget i 1981 og juniorlandslaget i 1982, forlot han 4. divisjonsklubben til fordel for 2. divisjonsklubben  i 1983. I 1990 spilte han for  i Eliteserien. Året etter gikk han til , hvor han spilte seks sesonger, hvorav to ble tilbragt i Eliteserien.

Med Egil Olsen som trener i Aalesund, ble Brogstad gjenstand for et taktisk trekk som Olsen senere innførte på . Det gikk ut på at Brogstad, fra sin posisjon på venstreback, med diagonale langpasninger søkte å treffe den høyreiste angrepsspilleren Rune Sunde løpende i angrep fra høyre kant. Trekket ble noen år senere kjent som Flo-pasningen da Olsen benyttet samme taktiske grep med Jostein Flo som målet for diagonale langpasninger slått fra venstreback.

## Referanser


## Litteratur
* 

## Eksterne lenker
*
Nils Løberg

**Nils Løberg** (14. februar 1918 i Skien, død 30. april 2002) var en norsk billedkunstner.

Han var født i Skien og begynte å male som pensjonist, 66 år gammel. 

Han deltok på Høstutstillingen to ganger og er representert i Nasjonalmuseet, Riksgalleriet, Skien kommunes kunstsamling og er også innkjøpt av Telemark fylkeskommune, Norsk Hydro og Norsk Arbeidsmandsforbund Han malte også motivene på jubileumsplakatene for *Skien 1000 år* i år 2000.

Skiens Kunstforening arrangerte en utstilling med Løbergs bilder i 1998, en minneutstilling etter hans død og en utstilling i 2018. I 2007 ble det avholdt en utstilling med hans bilder på Galleri Osebro i Porsgrunn.

Han malte i en naivistisk stil med motiver hovedsakelig fra Skien og Nedre Telemark, ofte med et samfunnsmessig engasjement.

## Referanser
Sveits rundt 2023

**Sveits rundt 2023** var den 86. utgaven av sykkelrittet Sveits rundt. Rittet startet 11. juni 2023 i Einsiedeln og avsluttet 18. juni 2023 i Abtwil.

Mattias Skjelmose vant rittet.

På den siste nedstigningen av etappe 5 krasjet Gino Mäder fra Bahrain Victorious så voldsomt at han måtte gjenopplives. Dagen etter, 16. juni, døde han på grunn av de alvorlige skadene han pådro seg. På grunn av dødsfallet ble 6. etappe nøytralisert og rytterne syklet bare 20 km i rolig tempo til ære for Mäder. Tidligere på dagen var etappen allerede forkortet med 70 km, og starten flyttet til Chur, da det hadde vært steinras på etappens stigninger. På morgenen 17. juni før 7. etappe annonserte laget at de trekker seg fra rittet som følge dødsfallet. Seinere annonserte Intermarché-Circus-Wanty og Tudor Pro Cycling at de også trekker laget sitt fra rittet.

## Lag

## Etapper

### Trøyene dag for dag

### 1. etappe

### 2. etappe

### 3. etappe

### 4. etappe

### 5. etappe

### 6. etappe

### 7. etappe

### 8. etappe

## Sammenlagt

## Startliste

## Referanser


## Eksterne lenker

* 
*
Okeralger

**Klasser:**
Bodonophyceae P.C.Silva
Bolidophyceae L.Guillou & Chrét.-Dinet
Gullalger Chrysophyceae Pascher
Kiselflagellater Dictyochophyceae P.C.Silva
Flekkalger Eustigmatophyceae D.J.Hibberd & Leedale
Hexamitophyceae
Incertae sedis
Pelagophyceae R.A.Andersen & G.W.Saunders
Brunalger Phaeophyceae Kjellman
Phaeosacciophyceae R.A.Andersen, L.Graf & H.S.Yoon in Graf & al., 2020
Phaeothamniophyceae R.A.Andersen & J.C.Bailey
Pinguiophyceae
Nåleflagellater Raphidophyceae M.Chadefaud ex P.C.Silva
Schizocladiophyceae
Gullalger Synurophyceae R.A.Andersen
Gulgrønnalger Xanthophyceae P.Allorge ex F.E.Fritsch

**Okeralger** (Ochrophyta), som blant annet inkluderer tang og tare, utgjør den nest største rekken i det gule riket med 388 arter.

## Utbredelse
Det er i 2018 påvist 388 arter av okeralger i Norge. Av disse lever 163 i ferskvann, 14 på land og 211 i havet. I tillegg regner vi med at det finnes 612 uoppdagede arter av okeralger i Norge.
 
## Referanser




## Eksterne lenker
*
Estoril Open 2023

**[[Estoril Open]] 2023** var en tennisturnering på ATP-touren 2023 som fant sted i Cascais i Portugal fra 3. til 9. april 2023.

Det ble konkurrert i singel og dobbel for menn på grus.

Casper Ruud vant turneringen og tok sin tiende ATP tittel.

## Seeding
Utøverne ble seedet etter plassering på ATPs verdensranking fra 20. mars 2023.

## Singel

### Øvre halvdel

### Nedre halvdel

## Dobbel

## Referanser


## Eksterne lenker
*
Øvre Mandalen prestegjeld

**Øvre Mandalen prestegjeld**, *Øffre Mandal Prestegield* eller *Øislebø Prestegjeld*, var et prestegjeld tilhørende Mandal prosti i Den norske kirke. Det omfattet Øyslebø og Laudal sogn i tidligere Marnardal, nå Lindesnes kommune i Vest-Agder fylke, og hovedkirken var Øyslebø kirke. Dette lå under Stavanger bispedømme.

## Historikk

*Øyðslubœr sókn* (norrønt) har sin opprinnelse fra kristningen av landet. Øyslebø prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Da sognepresten i Øvre Mandalen døde, foreslo Jon Simonsen, som var lagmann på Agdesiden ca 1546-75, for øvrigheten, og beskrev "den ringe wilkor" som to sogneprester måtte ha ettersom det var to prestegjeld. Derfor ble de slått sammen til ett prestegjeld med en sogneprest. Da er det med ett Mandal prestegjeld, hvilket bestod av Halse hovedsogn med Holum, Øyslebø, Laudal og Harkmark som annekssogn.

## Referanser
Botn tyske krigskirkegård

**Botn tyske krigskirkegård** ved Rognan i Nordland er anlagt der Botn fangeleir lå under 2. verdenskrig. Her ligger tyske soldater som falt i Nord-Norge under 2.verdenskrig begravet. Gravstedet ligger om lag en kilometer fra E6 nordøst for Rognan ved siden av Botn jugoslaviske krigsgravplass.

Etter frigjøringen ble det bestemt at alle tyske begravelser av soldater i Nord-Norge skulle samles på Botn tyske krigskirkegård, i et område som tidligere var fangeleir for jugoslaviske og sovjetiske krigsfanger. 4 730 tyske soldater er begravet her. Flyttingen ble gjennomført i 1954.

Et eksempel er de falne fra slagskipene «Scharnhorst» og «Tirpitz» ble først begravet ved den tyske Elverhøy æreskirkegård på toppen av Tromsøya. I 1954 ble de gravlagte flyttet, og et tysk monument ble gravd ned. Seinere er dette flyttet til Botn tyske krigskirkegård.

Et unntak er falne fra kampene i Narvik; disse ligger på Narvik kirkegård. 

## Bildegalleri

Fil:2013 German churchyard in Botn L.jpg
Fil:2013 German churchyard in Botn Q.jpg
Fil:2013 German churchyard in Botn F.jpg
Fil:2013 German churchyard in Botn I.jpg
Fil:2013 German churchyard in Botn N.jpg


## Referanser


## Eksterne lenker
* Wikimedia Commons
* arkitekturguide uit
Hjalmar Meidell

**Hjalmar Sigvard Meidell** (født 7. september 1871 i Bergen, død 4. februar 1957 samme sted) var en norsk dramatiker, forfatter og tannlege.

Hjalmar Meidell arbeidet hele sitt voksne liv som tannlege i sin hjemby Bergen, samtidig som han som forfatter hovedsakelig skrev teaterdrama, dikt, romaner og en selvbiografi .

Han var sønn av skipskaptein Hartvig Carl Meidell og hans hustru Antonette Marie (født Gruntvig Olsen). Da han begynte på Bergen Katedralskole traff han Christian Sandal (senere skuespiller og teatersjef). Sammen med "guttene i gaten" begynte de å spille teater for et publikum, og de to lagde også et dukketeater sammen som de kalte "Delldal", et navn skapt ut ifra en kombinasjon av deres to etternavn. Repertoaret bestod av alt fra Meidell sine selvskrevne tekster, til eldre klassikere og nyere dramatikk som Henrik Ibsens *[[Fruen fra havet]]**.*

Meidell skrev blant annet 16 teaterstykker, og mest kjent er hans skuespill "Medusa" etter Dostojevskijs «Idioten» som er oppført på fem forskjellige språk og fremført i blant annet Stockholm, Berlin og Budapest. 

Meidell tilhørte et relativt åpent homofilt miljø i Bergen, og la lite skjul på sin legning, noe som også kommer frem i hans selvbiografi "Minner fra guttedagene, teaterminner og annet" .

## Referanser
Bjørn Nilsen (fotballspiller)

**Bjørn Nilsen** (født 1965) er en norsk tidligere fotballspiller som spilte i Eliteserien for .

## Referanser


## Eksterne lenker
*
Andreas Endresen (dommer)

**Andreas Endresen** (1908–1985) var en norsk jurist, byråkrat og dommer.

Han vokste opp i Stavanger, og avla cand.jur.-graden ved Universitetet i Oslo i 1932. Etter utdannelsen arbeidet han noen år i Stavanger. Han ble ansatt i Lovavdelingen i Justisdepartementet i 1936 og arbeidet der fram til 1959, avbrutt av en periode som dommer i Eidsivating lagmannsrett i årene 1952 til 1955.

Han ble utnevnt til dommer i Norges Høyesterett i 1959 og arbeidet der til han gikk av for aldersgrensen i 1978. 

## Referanser
Herman Kristian Gjesdal

**Herman Kristian Gjesdal** (1886–1960) var en norsk kunstmaler som trolig var mest produktiv rundt 1910 til 1930. Han bodde en tid rundt 1910 i Kristiania, nå Oslo. Gjesdal forble ugift.

Han er sønn av stenarbeider Ludvig Kornelius Olsen Gjesdal, f. 1859 i Jølster, d. 1894 og Gjorgine Torbjønsdatter fra Skånevik, f. 1857, d. 1940.

## Referanser